La fel au apărut și City Mall și Liberty Center, zonele comerciale concepute de Ceaușescu fiind privatizate, iar investitorii amenajând noile construcții pe structura vechilor clădiri comuniste.  Un alt mall ar fi trebuit să se înalțe în centrul Capitalei, în spatele magazinului Unirea, unde milionarul sibian Aurel Eugen Muntean a cumpărat "circul foamei" și a început, în 2012, să îl transforme într-o construcție modernă.